CELEX: 32007D0022
Language: sk
Date: 2006-12-22 00:00:00
Title: Rozhodnutie Komisie z  22 decembra 2006 , ktorým sa mení a dopĺňa rozhodnutie 2006/857/ES, ktorým sa schvaľujú programy na eradikáciu a monitorovanie chorôb zvierat, určitých PSE a na prevenciu zoonóz, predložené členskými štátmi na rok 2007 [oznámené pod číslom K(2006) 6971]

12.1.2007   
            
            
               SK
            
            
               Úradný vestník Európskej únie
            
            
               L 7/46
            
         
      ROZHODNUTIE KOMISIE
   
   z 22 decembra 2006,
   ktorým sa mení a dopĺňa rozhodnutie 2006/857/ES, ktorým sa schvaľujú programy na eradikáciu a monitorovanie chorôb zvierat, určitých PSE a na prevenciu zoonóz, predložené členskými štátmi na rok 2007
   [oznámené pod číslom K(2006) 6971]
   (2007/22/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 6 a články 29 a 32,
   keďže:
   
               (1)
            
            
               Rozhodnutím 2006/875/ES, ktorým sa schvaľujú programy na eradikáciu a monitorovanie chorôb zvierat, určitých PSE a na prevenciu zoonóz, predložené členskými štátmi na rok 2007 (2), Komisia schválila programy predložené členskými štátmi, ktoré sa nachádzajú na zozname programov zriadenom rozhodnutím Komisie 2006/687/ES (3).
            
         
               (2)
            
            
               Z dôvodu administratívnej efektívnosti by sa mali všetky výdavky predložené na účely získania finančného príspevku Spoločenstva vyjadriť v eurách. V súlade s rozhodnutím Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (4), výmenný kurz pre výdavky vyjadrené v inej mene ako euro by mal byť posledný výmenný kurz stanovený Európskou centrálnou bankou pred prvým dňom mesiaca, v ktorom príslušný členský štát predložil žiadosť.
            
         
               (3)
            
            
               Rozhodnutie 2006/875/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Články 17 a 18 rozhodnutia 2006/875/ES sa nahrádzajú takto:
   
      „Článok 17
      Výdavky predložené členskými štátmi na účely získania finančného príspevku Spoločenstva sa vyjadrujú v eurách bez dane z pridanej hodnoty a iných daní.
      Článok 18
      Ak sú výdavky členského štátu vyjadrené v inej mene ako euro, príslušný členský štát prepočíta túto sumu na euro uplatnením posledného výmenného kurzu stanoveného Európskou centrálnou bankou pred prvým dňom mesiaca, v ktorom príslušný členský štát predložil žiadosť.“
   
   Článok 2
   Toto rozhodnutie sa uplatňuje od 1. januára 2007.
   Článok 3
   Toto rozhodnutie je určené členským štátom.
   
      V Bruseli 22. decembra 2006.
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené rozhodnutím 2006/53 (Ú. v. EÚ L 29, 2.2.2006, s. 37).
   
      (2)  Ú. v. EÚ L 337, 5.12.2006, s. 14.
   
      (3)  Ú. v. EÚ L 282, 13.10.2006, s. 52.
   
      (4)  Ú. v. EÚ L 209, 11.8.2005, s. 1. Nariadenie zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).